# Medalla del Servei Distingit a la Marina

La Medalla del Servei Distingit a la Marina (anglès:Navy Distinguished Service Medal) és una condecoració de la Marina dels Estats Units i del Cos de Marines dels Estats Units creada el 4 de febrer de 1919 per Woodrow Wilson.
És atorgada a oficials i tropa de l'Armada dels E.U.A. que es distingeixen per l'excepcional servei meritori al govern en un lloc de gran responsabilitat, a partir del 6 d'abril de 1917. Pot ser atorgades tant per accions de combat o fora de combat. El terme "gran responsabilitat" implica una responsabilitat militar superior, i normalment només és atorgada a oficials superiors de bandera i generals del cos de Marina. És molt rarament atorgada a no-oficials, i només quan tenen des de fa molt temps posicions extremadament superiors com la de Contramestre Major en Cap de l'Armada.
És la quarta medalla militar més alta, equivalent a les medalles del Servei Distingit a Defensa, de l'Exèrcit, de la Força Aèria i dels Guardacostes, cadascuna amb el seu propi disseny.
El primer a rebre-la va ser el Brigadier General Charles A. Doyen, USMC, que la rebé a títol pòstum el 13 de març de 1919.
Les condecoracions posteriors s'indiquen mitjançant estrelles d'or sobre el galó.

## Disseny

Una medalla suspesa d'una estrella de 5 puntes en esmalt blanc, amb boles daurades a les puntes. Al centre de l'estrella hi ha una àncora, i entre els braços de l'estrella surten raigs daurats.
A l'anvers apareix l'àliga calba americana amb les ales obertes al mig d'un medalló de bronze daurat. L'àliga porta una branca d'oliver i unes fletxes a les urpes (dreta i esquerra, respectivament). Al voltant de l'àliga hi ha un anell en esmalt blau amb la llegenda "UNITED STATES NAVY", amb la paraula "NAVY" centrada a la part inferior. Per fora l'esmalt, hi ha una vora daurada consistent en onades movent-se com les agulles del rellotge. El disseny beu directament en el de la Medalla del Servei Distingit a l'Exèrcit. L'àliga és l'àliga calba americana, que simbolitza els Estats Units, mentre que les onades al·ludeixen al servei naval (igual que l'estrella). La branca d'olivera i les fletxes es refereixen al servei distingit tant en temps de pau com de guerra. L'estrella indica el servei militar, i l'àncora indica el servei realitzat en servei de la marina.
Al revers d'un medalló de bronze hi ha un trident envoltat per una corona de llorer. La corona està envoltada per un anell d'esmalt amb la inscripció FOR DISTINGUISHED SERVICE ("Pel Servei Distingit"), envoltat per unes onades igual que a l'anvers. El trident simbolitza l'autoritat de Posidó, el déu grec del mar que tenia poder per causar terratrèmols. El trident també simbolitza el servei naval, de la mateixa manera que les onades que envolten l'anell. La corona de llorer representa l'èxit.
Penja d'un galó blau marí amb una franja central d'or (els colors de la Marina dels Estats Units).

## Receptors notables

* Jeremy Michael Boorda (amb 2 estrelles d'or)
* Omar Bradley
* Dwight D. Eisenhower
* Charles W. Dyson
* Thomas Edison
* Daniel V. Gallery
* Roy Alexander Gano
* John L. Hall, Jr.
* William F. Halsey, Jr. (amb 3 estrelles d'or)
* H. Kent Hewitt
* Frank B. Kelso II (amb 2 estrelles d'or)
* Ernest J. King (amb 2 estrelles d'or)
* Douglas MacArthur
* Mildred H. McAfee
* Joseph V. Medina
* Michael Mullen (amb 1 estrella d'or)
* Hyman G. Rickover
* Chester W. Nimitz (amb 3 estrelles d'or)
* Eli Thomas Reich (amb 1 estrella d'or)
* Harry Schmidt (amb 2 estrelles d'or)
* David W. Taylor
* Patricia A. Tracey
* Pedro del Valle
* Alexander Vandegrift
* Theodore S. Wilkinson
* Elmo Zumwalt (amb 2 estrelles d'or)
* Andrew Browne Cunningham, Marina Reial

## Vegeu també

* Medalla del Servei de Defensa Distingit
* Medalla del Servei Distingit a l'Exèrcit
* Medalla del Servei Distingit a la Força Aèria
* Medalla del Servei Distingit als Guardacostes